Kamu bisa jelasin ke aku soal Kurt von Schleicher dalam bahasa melayu?

Kurt Ferdinand Friedrich Hermann von Schleicher (; 7 April 1882 – 30 Jun 1934) adalah seorang jeneral tentera Jerman dan  Canselor Jerman yang terakhir dalam Republik Weimar. Seorang penggerak utama dalam usaha tentera Jerman untuk menghindari sekatan Perjanjian Versailles, Schleicher bangkit berkuasa sebagai penasihat rapat Presiden Paul von Hindenburg. Pada tahun 1930 beliau memainkan peranan penting dalam menggulingkan kerajaan Hermann Müller dan pelantikan Heinrich Brüning sebagai Canselor.

Bermula tahun 1932 beliau berkhidmat sebagai Menteri Pertahanan dalam kabinet Franz von Papen, orang yang beliau gantikan sebagai Canselor pada 3 Disember. Semasa penggal singkatnya, Schleicher berunding dengan Gregor Strasser mengenai pemisahan Gregor dari  Parti Nazi tetapi rancangan mereka gagal. Schleicher kemudian mencadangkan kepada Presiden Hindenburg untuk membubarkan Reichstag dan memerintah seperti diktator de facto, suatu tindakan yang ditolak Hindenburg. Pada 28 Januari 1933, berdepan kebuntuan politik dan kesihatannya yang menurun, Schleicher meletakkan jawatan dan mengesyorkan pelantikan Adolf Hitler sebagai penggantinya. 17 bulan kemudian beliau telah dibunuh atas arahan Hitler semasa peristiwa Malam Pisau Panjang

Kabinet Schleicher, Disember 1932 – Januari 1933

Kurt von Schleicher — Canselor dan Menteri Pertahanan

Konstantin Freiherr von Neurath – Menteri Luar Negeri

Franz Bracht – Menteri Dalam Negeri

Lutz Schwerin von Krosigk – Menteri Kewangan

Hermann Warmbold – Menteri Ekonomi

Friedrich Syrup – Menteri Buruh

Franz Gürtner (DNVP) – Menteri Undang-Undang

Paul Freiherr Eltz von Rübenach – Menteri Pos dan Pengangkutan

Magnus von Braun (DNVP) – Menteri Makanan

Günther Gereke – Reichskomissar bagi Pekerjaan

Johannes Popitz – Menteri tanpa Portfolio